Diari Oficial de la Generalitat Valenciana


Sumari del DOGV 5508, del 09-05-2007 (2007/5624)

ORDE de 20 d'abril de 2007, de la conselleria de Cultura, Educació i Esport, per la qual es convoquen ajudes econòmiques per a les empreses, comerços i indústries, radicades en la Comunitat Valenciana, per a la realització d'activitats de promoció de l'ús del valencià en 2007.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5508

Data del DOGV
:   09-05-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/5624


Data del document
:   20-04-2007

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * empresa
    * suport econòmic
    * llengua regional
    * ajuda pública

La participació de la societat civil en els processos de reafirmació i consolidació de la identitat col·lectiva és fonamental. Així mateix, en la recuperació i promoció de l'ús del valencià, és imprescindible la participació de tots els sectors socials. És evident que l'àmbit socioeconòmic ha de tindre un paper important en este procés. És per això que cal incentivar les empreses, comerços i indústries que tenen la seua activitat en la Comunitat Valenciana, perquè siguen part activa de la normalització de l'ús social del valencià.
La Generalitat vol impulsar totes aquelles activitats i iniciatives que tinguen com a objectiu potenciar i afavorir l'ús social del valencià i, per això, els pressuposts de 2007 preveuen la convocatòria d'ajudes a la realització d'activitats de promoció de l'ús del valencià portades endavant per les empreses, comerços i indústries radicades a la Comunitat Valenciana.
El compromís del Consell està basat en el compliment de les disposicions de l'Estatut d'Autonomia de la Comunitat Valenciana i de les de la Llei 4/1983, d'Ús i Ensenyament del Valencià, normes legals bàsiques de les quals emana l'oficialitat del valencià i l'obligatorietat de protegir-ne la recuperació i garantir-ne l'ús social.
Per tot això, en virtut de les facultats que em són conferides per l'article 35 de la Llei 5/1983, de 30 de desembre, del Consell.
ORDENE
Primer
Es convoquen ajudes econòmiques per a les empreses, comerços i indústries radicades en la Comunitat Valenciana, destinades a la realització de programes i activitats de promoció de l'ús social del valencià dins dels àmbits respectius.
Segon
S'aproven les bases de la convocatòria, el model de sol·licitud i dels documents que s'adjunten com a annexos I, II i III.
Tercer
Les mencionades ajudes, per un import global màxim de 500.000 (cinc-cents mil) euros, aniran a càrrec de la línia T3168000 del programa 24.90.56.958.63 del pressupost de la Generalitat per a 2007.
Disposicions Finals
Primera
Es delega en la secretària autonòmica de Cultura i Política Lingüística la facultat de resoldre la concessió d'estes ajudes, i se l'autoritza perquè, en l'àmbit de les seues competències, adopte les resolucions pertinents per al desplegament d'esta orde.
Segona
L'orde produirà efectes l'endemà de la seua publicació en el Diari Oficial de la Comunitat Valenciana.
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició, o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'haurà d'interposar davant de la conselleria de Cultura, Educació i Esport, en el termini d'un mes a comptar de l'endemà de la publicació.
ORDE de 20 d'abril de 2007, de la conselleria de Cultura, Educació i Esport, per la qual es convoquen ajudes econòmiques per a les empreses, comerços i indústries, radicades en la Comunitat Valenciana, per a la realització d'activitats de promoció de l'ús del valencià en 2007. [2007/5624]Conselleria de Cultura, Educació i Esportb) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.
València, 20 d'abril de 2007
El conseller de Cultura, Educació i Esport
ALEJANDRO FONT DE MORA TURÓN
ANNEX I
Bases de la convocatòria
Seran objecte de subvenció les activitats de promoció de l'ús del valencià, realitzades durant l'any 2007, segons els criteris següents:
Beneficiaris:
1.1. Podran optar a les ajudes les entitats de caràcter privat, tant físiques com jurídiques, empreses, comerços i indústries radicades en la Comunitat Valenciana que estiguen legalment constituïdes.
No podran obtindre la condició de beneficiari de les subvencions aquelles entitats en les quals concórrega alguna de les circumstàncies següents:
Haver sigut condemnades mitjançant sentència ferma a la pèrdua de la possibilitat d'obtindre subvencions o ajudes públiques.
Haver sol·licitat la declaració de concurs, haver sigut declarades insolvents en qualsevol procediment, trobar-se declarades en concurs, estar subjectes a intervenció judicial o haver sigut inhabilitades segons la Llei Concursal sense que haja conclòs el període d'inhabilitació fixat en la sentència de qualificació del concurs.
Haver donat lloc, per causa de la qual hagueren sigut declarades culpables, a la resolució ferma de qualsevol contracte realitzat amb l'administració.
Estar incursa la persona física, els administradors de les societats mercantils o aquells que tinguen la representació legal d'altres persones jurídiques, en algun dels supòsits de la Llei 12/1995, d'11 de maig, d'Incompatibilitats dels Membres del Govern de la Nació i dels Alts Càrrecs de l'administració General de l'Estat, de la Llei 53/1984, de 26 de desembre, d'Incompatibilitats del Personal al Servici de les Administracions Públiques, o tractar-se de qualsevol dels càrrecs electes regulats en la Llei Orgànica 5/1985, de 19 de juny, del Règim Electoral General, en els termes establits en esta o en la normativa autonòmica de la Comunitat Valenciana.
No trobar-se al corrent en el compliment de les obligacions tributàries o davant de la Seguretat Social segons la normativa vigent.
Tindre la residència fiscal en un país o territori qualificat reglamentàriament com a paradís fiscal.
No trobar-se al corrent del pagament d'obligacions per reintegrament de subvencions.
Haver sigut sancionada mitjançant resolució ferma amb la pèrdua de la possibilitat d'obtindre subvencions, segons la Llei 38/2003, de 17 de novembre, (LGS), o la Llei General Tributària.
No podran accedir a la condició de beneficiaris les agrupacions previstes en el segon paràgraf de l'apartat 3 de l'article 11 de la LGS quan concórrega alguna de les prohibicions anteriors en qualsevol dels seus membres.
En cap cas no podran obtindre la condició de beneficiaris de les subvencions les entitats incloses en les causes de prohibició previstes en els apartats 5 i 6 de l'article 4 de la Llei Orgànica 1/2002, de 22 de març, Reguladora del Dret d'Associació.
Tampoc no podran obtindre la condició de beneficiaris les entitats respecte de les quals s'haja suspés el procediment administratiu de la inscripció per trobar-se indicis racionals d'il·licitud penal, en aplicació d'allò que disposa l'article 30.4 de la Llei Orgànica 1/2002, mentres no es dicte resolució judicial ferma en virtut de la qual puga practicar-se la inscripció en el registre corresponent.
2. Objectius:
Seran objecte de subvenció les següents activitats de promoció de l'ús del valencià realitzades durant l'any 2007:
La retolació, exclusivament en valencià, de l'interior i exterior de les dependències (per exemple, tendals, lluminosos, etc.) i els vehicles de l'empresa.
La denominació dels productes i/o del seu etiquetatge (per exemple, bosses, paper d'embalar, caixes, etiquetes,...). Si es tracta de l'etiquetatge o de la informació al consumidor, el text haurà d'estar com a mínim en valencià.
L'ús, exclusivament en valencià, en la documentació administrativa, tècnica, informàtica, i en l'edició de guies i catàlegs de l'empresa, així com en pàgines web.
S'exclouen els materials promocionals, com ara, clauers, bolígrafs, camisetes, gorres, calendaris, etc.
Només es concedirà subvenció per una d'estes activitats i un expedient per empresa.
3. Entitat col·laboradora
Per a col·laborar en la gestió de la convocatòria i arribar més directament als beneficiaris, d'acord amb el que preveu l'art. 12 de la LGS, serà entitat col·laboradora el Consell de Cambres Oficials de Comerç, Indústria i Navegació de la Comunitat Valenciana.
L'àmbit de la col·laboració serà el de la gestió de la convocatòria, excloent la pròpia convocatòria, la resolució i el pagament de les subvencions que correspondran a la conselleria de Cultura, Educació i Esport. És per això que el Consell de Cambres, a través de les cambres corresponents, es farà càrrec de la difusió de la convocatòria, de la tramitació dels expedients, de l'ordenació, instrucció, valoració, informe de les sol·licituds, comunicació de la resolució, gestió i seguiment de la justificació de les activitats subvencionades, tot d'acord amb el que establixen els art. 13 i 15 de la LGS.
4. Sol·licitud
Les instàncies, que s'han d'ajustar al model que figura com a annex II, s'han de dirigir al Consell de Cambres Oficials de Comerç, Indústria i Navegació de la Comunitat Valenciana i s'han de presentar, acompanyades de la documentació corresponent, en el Registre General del Consell de Cambres o de qualsevol de les cambres que el conformen, o per qualsevol dels mitjans establits en l'article 38 de la Llei 4/1999 de 13 de gener, que modifica la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i segons la redacció donada a esta per la Llei 4/1999, de 13 de gener.
En cas de presentar-la en una oficina de correus, s'haurà de fer en sobre obert perquè la instància siga datada i segellada abans de ser certificada i, en tot cas, s'haurà d'ajustar als requisits establits en l'article 31 del Reial Decret 1.829/1999, de 3 de desembre, pel qual s'aprova el reglament que regula la presentació dels servicis postals, d'acord amb la Llei 24/1998, de 13 de juliol, del Servici Postal Universal i de Liberalització dels Servicis Postals.
L'imprés de la sol·licitud estarà disponible en la conselleria de Cultura, Educació i Esport, en les Cambres Oficials de Comerç, Indústria i Navegació de la Comunitat Valenciana.
El termini de presentació d'instàncies s'iniciarà l'endemà de la publicació en el DOCV de la present orde i acabarà el 8 de juny de 2007. Si, a partir de l'endemà de la publicació de la convocatòria, en el termini de cinc mesos no hi ha una resolució i notificació expressa sobre la sol·licitud, s'entendrà que ha sigut desestimada.
El Consell de Cambres, a través de la cambra corresponent, revisarà les sol·licituds perquè totes les dades exigides en la convocatòria figuren en l'expedient. Si la sol·licitud està incompleta, La Cambra de Comerç comunicarà a l'entitat sol·licitant les deficiències perquè, en un termini de 10 dies, siguen esmenades, amb l'advertiment que, si no ho fa així, s'entendrà que ha desistit de la petició, amb resolució prèvia dictada en els terminis previstos en l'article 42 de la Llei 30/92 de 26 de novembre.
5. Documentació que s'ha d'adjuntar.
Fotocòpia compulsada del CIF/NIF de l'entitat.
Fotocòpia del rebut d'estar al corrent de l'IAE o declaració responsable d'estar-ne exempt.
Fotocòpia de l'alta en l'IAE (en cas de les empreses de nova creació)
Manteniment de tercers (dades bancàries).
Explicació detallada de les activitats a realitzar (omplir el punt B de la sol·licitud):
Per als rètols: la relació de les llegendes que figuren en els rètols, vehicles, cartells i etiquetes, i el pressupost per al qual es demana la subvenció de l'any 2007.
Per a la denominació de productes i/o del seu etiquetatge: detallar exactament què és el que es vol valencianitzar i el pressupost corresponent de l'any 2007.
Per a la valencianització tècnica i informàtica i de l'edició de guies i catàlegs, caldrà aportar una descripció detallada del projecte i el pressupost corresponent de l'any 2007.
Fotocòpia del taló bancari o llibreta d'estalvi.
La presentació de sol·licituds per a optar a les ajudes suposa l'acceptació expressa i formal de les condicions de la convocatòria.
6. Comissió Tècnica
Les sol·licituds seran estudiades per una Comissió Tècnica formada per dos persones representants del Consell de Cambres, nomenades pel seu president i altres dos en representació de la conselleria de Cultura, Educació i Esport, nomenades per la secretària autonòmica de Cultura i Política Lingüística. Exercirà la secretaria de la comissió una persona tècnica del Consell de Cambres que actuarà amb veu i sense vot. En cas de produir-se alguna vacant o absència dels membres de la comissió, la secretària autonòmica de Cultura i Política Lingüística nomenarà els suplents corresponents.
7. Ordenació, instrucció i resolució de les subvencions
Per a l'ordenació, l'informe i distribució de les subvencions entre les sol·licituds, la comissió tindrà en compte els criteris següents:
Prioritats. Cada entitat podrà rebre subvenció únicament per un dels programes subvencionables (retolació, denominació de productes, valencianització tècnica, guies, catàlegs).
L'orde de prioritat per a l'adjudicació dels programes subvencionables serà el següent: retolació, denominació de productes i valencianització tècnica, guies i catàlegs.
El percentatge i la quantitat màxima de la subvenció seran els següents:
Retolació. Valoració màxima de 10 punts. La subvenció serà, com a màxim, del 60% de la quantitat sol·licitada. L'import màxim de la subvenció serà de 1000 euros.
b) Denominació de productes. Valoració màxima de 10 punts. La subvenció serà, com a màxim, del 55% de la quantitat sol·licitada. L'import màxim de la subvenció serà de 1000 euros.
c) Documentació tècnica, administrativa, catàlegs, etc. Valoració màxima de 10 punts. La subvenció serà com a màxim del 50% de la quantitat sol·licitada. L'import màxim de la subvenció serà de 1000 euros.
Atenent els criteris indicats, i tenint en compte la quantitat de sol·licituds presentades, el total del pressupost disponible per a l'atorgament de subvencions i l'adequació a les prioritats d'objectius i criteris tècnics de la Secretaria Autonòmica de Cultura i Política Lingüística, s'elaborarà l'informe pertinent.
Vist l'informe, la secretària autonòmica de Cultura i Política Lingüística resoldrà la concessió i la quantitat de la subvenció.
8. Obligacions
Les entitats beneficiàries de les subvencions tindran les obligacions següents:
a) Realitzar l'activitat que fonamenta la subvenció i justificar-la adequadament segons s'indica en esta convocatòria.
b) Comunicar a la Cambra de Comerç corresponent altres ajudes i subvencions obtingudes d'altres organismes, així com els altres recursos o ingressos per a la mateixa finalitat. La comunicació s'haurà d'efectuar en conéixer les aportacions i, en tot cas, amb anterioritat a la justificació de l'aplicació que s'ha donat als fons percebuts.
c) Estar sotmeses a les actuacions de comprovació i de control financer que corresponen a la Intervenció General, a les quals aportaran la documentació que se'ls requerisca.
Disposar dels llibres comptables, registres diligenciats i d'altres documents degudament auditats, en els termes exigits per la legislació mercantil i sectorial aplicable a l'entitat beneficiària, amb la finalitat de garantir l'adequat exercici de les facultats de comprovació i de control.
Conservar els documents justificatius de l'aplicació dels fons rebuts, en la mesura que podran ser objecte de les actuacions de control i de comprovació.
Procedir al reintegrament dels fons percebuts en els supòsits indicats en l'article 37 de la LGS.
Les actuacions de promoció de l'ús del valencià s'hauran d'ajustar a les directrius de la conselleria de Cultura, Educació i Esport, la qual podrà supervisar-les en qualsevol moment.
L'incompliment de les anteriors obligacions serà causa de l'exigència de les responsabilitats o sancions corresponents segons la legislació vigent.
9. Causes de reintegrament
En aplicació de l'article 19.3 i 19.4 de la LGS, tota alteració de les condicions tingudes en compte per a la concessió de la subvenció, i, en tot cas, l'obtenció concurrent de subvencions, ajudes, ingressos o recursos, podrà donar lloc a la modificació de la resolució de la concessió. L'import de les subvencions en cap cas no podrà ser de tal quantitat que, aïlladament o en concurrència amb subvencions, ajudes d'altres administracions públiques, d'altres ens públics o privats o d'altres ingressos, supere el cost de l'activitat que ha de realitzar el beneficiari.
En aplicació de l'article 37 de la LGS, també serà procedent el reintegrament en els casos següents:
a) Obtenció de la subvenció havent falsejat les condicions requerides o haver amagat aquelles que haurien impedit la subvenció.
Incompliment total o parcial de l'objectiu de l'activitat, o la no adopció del comportament que fonamenten la concessió de la subvenció.
c) Incompliment de l'obligació de justificació o la justificació insuficient, en els termes establits en l'article 30 de la LGS i en les normes establides en esta convocatòria.
d) Resistència, excusa, obstrucció o negativa a les actuacions de comprovació i control financer previstes en la legislació vigent així com l'incompliment de les obligacions comptables, registrals o de conservació de documents quan d'això es derive la impossibilitat de verificar la utilització donada als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
e) Incompliment de l'obligació de realitzar l'activitat subvencionada.
f) En cas que alguna de les activitats subvencionades no justifique la totalitat de la quantitat corresponent, correspondrà el reintegrament de la part proporcional no justificada d'acord amb els criteris que han donat lloc a la resolució de la quantitat subvencionada.
10. Forma de pagament
La subvenció concedida es pagarà, d'una vegada, a través de transferència bancària, després que el Consell de Cambres presente a la conselleria de Cultura, Educació i Esport una certificació en la qual es farà constar quines són les entitats que han aportat la documentació justificativa adequada de l'activitat per a la qual s'ha concedit la subvenció.
11. Gestió de la subvenció
L'entitat beneficiària, si és el cas, podrà subcontractar, per l'import total o parcial de la subvenció, la realització de l'activitat subvencionada.
12. Justificació de la subvenció
La documentació justificativa s'haurà de presentar a la Cambra de Comerç corresponent.
El termini de presentació de la documentació justificativa acabarà el 19 d'octubre de 2007. Si la justificació no es presenta en este termini, s'entendrà que es renuncia a l'ajuda i que la subvenció queda sense efectes.
Per a justificar adequadament la subvenció, caldrà presentar:
a) Per a totes les accions subvencionables:
Fotocòpia de les factures del treball subvencionat, de l'any 2007 (on figuren totes les dades exigides per la legislació vigent).
En cas de justificar gastos, descomptat l'IVA, per un import total inferior al de la inversió inicialment proposada, la subvenció es minorarà proporcionalment a l'import dels gastos efectivament justificats. En qualsevol cas, els beneficiaris hauran de justificar la realització, almenys, d'un 40% de la inversió total que va constituir la base de la subvenció concedida.
Declaració on figure que el beneficiari conserva l'original de la factura.
Per a la retolació:
Dos fotografies del rètol instal·lat que ha sigut subvencionat.
Per a la denominació de productes i/o etiquetatge:
Dos mostres de l'etiquetatge del producte o del material que ha sigut subvencionat.
Per a la documentació tècnica, administrativa, informàtica i l'edició de guies i catàlegs:
Dos mostres del material que ha sigut subvencionat
Si en la realització de les activitats subvencionades han col·laborat altres entitats, s'haurà de fer constar quines han sigut les entitats col·laboradores i la quantitat que ha aportat cadascuna per a la mateixa finalitat.